Il-kaċċaturi ta’ San Ubertu akkużaw lill-kitarisst leġġendarju Brian May bħala l-pappagall perfett ta’ Birdlife Malta. Fi stqarrija huma rreferew għall-kummenti li għadda waqt il-kunċert tas-Sibt li għadda fi Pjazza San Ġorġ fejn ikkummenta dwar il-kaċċa fir-rebbiegħa. Matul il-kunċert, May faħħar il-proċess demokratiku f’Malta li bih jekk jinġabru biżżejjed firem f’petizzjoni, jissejjaħ referendum li jista’ jbiddel liġi, u appella biex f’referendum dwar il-kaċċa fir-rebbiegħa tieqaf dik li sejjaħ il-krudeltà li tħalli warajha l-kaċċa. Dwar dan il-President tal-Kaċċaturi San Ubertu Mark Mifsud Bonnici qal li dan “ir-relikwa tal-grupp leġġendarju Queen għandu għarfien dwar il-proċessi demokratiċi f’Malta jew il-kaċċa Maltija daqs doughnut tal-ġamm.” Huwa qal li l-‘cover photo’ li għandu d-direttur eżekuttiv ta’ Birdlife Malta Steve Michlewright fuq Facebook flimkien ma’ May ma tħalli ebda dubju dwar li saħħa tal-konvinzjonijiet ta’ May dwar Malta huma fil-fatt tiegħu. Qal li huwa ċar li Brian May kien qiegħed jeżerċita l-appoġġ tiegħu biex jaġġoġġja d-drittijiet tal-annimali billi serva ta’ pappagall perfett tal-Birdlife. Fl-istess waqt huwa ddeplora dak li sejjaħ bħala ħtif ta’ avveniment pubbliku mħallas mit-taxxi tal-poplu għall-promozzjoni tal-aġenda tal-Birdlife.